61969J0063
DOMSTOLENS DOM
AF 16. APRIL 1970
La Compagnie française commerciale et financière, SA
mod Kommissionen for De europæiske Fællesskaber
Sag 63/69
Angående:
Et krav om annullation af:
1.
den fastsættelse til 81, 87 ffr. pr. ton af udligningsbeløbet for hvedemel og mel af blandingssæd (artikel 11.01 A i toldtariffen), der findes i det bilag, som omhandles i artikel 2 i Kommissionens forordning (EØF) nr. 1670/69 af 22. august 1969 om visse forholdsregler, der skal træffes på korn- og risområdet som følge af devalueringen af den franske franc;
2.
nævnte forordnings artikel 6, i det omfang den fastslår, at »bestemmelserne i artiklerne 2 til 4 har virkning fra den 11. august 1969«.
Domskonklusion:
Sagen afvises.
Generaladvokatens forslag til afgørelse :
Kommissionens begæring i henhold til procesreglementets artikel 91 bør imødekommes, og sagen bør uden realitetsbehandling afvises.
Sammendrag
En institutions retsakter — forordning — begreb
(EØF-traktaten, artikel 189)
Den omstændighed, at en generel bestemmelse berører de forskellige retsundergivne på ulige vis, kan ikke i sig selv berøve den dens lovgivningskarakter. Det er tværtimod kendetegnende for en generel bestemmelse, at dens ensartede anvendelse kan ramme de pågældende på forskellig måde alt efter de særlige omstændigheder ved deres situation eller adfærd.
En bestemmelse, der fastsætter datoen for nogle lovbestemmelsers ikrafttræden, bidrager, hvis der ikke foreligger magtfordrejning, til sidstnævnte bestemmelsers almindelige karakter.